**Vastavalt nimekirjale 25.10.2024 nr 6-1/** **28-14**

**Laadi külas Laane kinnistu detailplaneeringu kooskõlastamine**

Häädemeeste Vallavolikogu algatas 24.11.2022 otsusega nr 52 Häädemeeste vallas Laadi külas Laane kinnistu detailplaneeringu. Detailplaneeringu eesmärk on kinnistule ehitusõiguse määramine üksikelamu ja selle juurde kuuluvate abihoonete ehitamiseks. Maa sihtotstarve soovitakse muuta maatulundusmaalt elamumaaks. Vee- ja kanalisatsiooni lahendus soovitakse lahendada lokaalselt oma kinnistul. Detailplaneeringuga tehakse ettepanek muuta kehtivat Tahkuranna valla üldplaneeringut minimaalse krundisuuruse osas. Üldplaneeringu kohaselt on rohevõrgustiku alal lubatud minimaalne elamukrundi suurus 3 ha.

Laane kinnistu detailplaneeringu eskiislahenduse avalik väljapanek toimus 19.02.2024-22.03.2024. Regionaal- ja Põllumajandusministeerium esitas oma seisukohad 01.04.2024 kirjaga nr 14-3/681-1. Detailplaneeringut on vastavalt ettepanekutele täiendatud.

Planeeringuga kavandatavate puurkaevu ja reoveesüsteemi 60 m kuja ületab planeeringuala piire ning seab täiendavaid kitsendusi naaberkinnistutele. Puurkaevu kuja alasse ei ole lubatud tulevikus rajada reoveesüsteeme ja reoveesüsteemi kujasse ei ole lubatud tulevikus rajada puuraevu.

Võttes aluseks eelöeldu ja planeerimisseaduse § 133 lõike 1, esitab Häädemeeste Vallavalitsus Teile kooskõlastamiseks Laadi külas Laane kinnistu detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Laadi külas Laane kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015